text: <h3>مرشحين وحملات انتخابية كثيرة <u>لي</u> كيمشيو لشي <b>دوار</b> أو <b>حي</b> <u>شعبي</u> وكيجريو عليهم المواطنين بغض النظر <b>على</b> هاد المواطنين واش تابعين لشي <u>حد</u> <u>أو</u> لا، وكاين أحياء <u>ودواور</u> <u>وقبايل</u> <u>لي</u> كيكون معروف مسبقا <i>على</i> شكون <b>غادي</b> يصوتوا، وكاين لي <i>كيكونوا</i> متعصبين <b>خصوصا</b> في <u>البوادي</u> <b>حيت</b> بعد المرات كتكون صلة <u>قرابة</u> أو ولد المنطقة، <u>ويجي</u> واحد <i>آخر</i> <b>من</b> قبيلة خرى أو دوار آخر <i>ويبغي</i> يدخل وسط الجماعة <u>يفرتكها</u> ماجاتش بالنسبة ليهم، وكاين <b>فيديوات</b> حول <i>هادشي،</i> <i>ولكن</i> <i>الفيديوات</i> لي كينتاشرو هوما ديال مرشحي العدالة <b>والتنمية</b> وهوما <i>كيتجرى</i> عليهم في <i>الأحياء،</i> تقدر تكون واحد الحالة <u>عامة</u> <u>ديال</u> <b>بنادم</b> <b>طلعات</b> ليه العدالة <u>والتنمية</u> في <b>راسو</b> لحالة <i>الركود</i> لي خلقاتها، <b>ولكن</b> <b>باش</b> ينوضو البلطجية <b>ديال</b> مرشحي <i>أحزاب</i> منافسة <b>وهوما</b> لي ينوضو <u>البلبالة</u> ويبداو الغوت ويحميو <b>السوق</b> <u>ويبان</u> بحال الى مواطنين عاديين <u>مكرهين</u> في العدالة <u>والتنمية</u> هوما لي <b>جراو</b> عليهم <u>هادي</u> <u>ممقبولاش</u> وراه كتضر <i>الديمقراطية</i> المغربية</h3>
  <h3>الأحزاب كثيرة وسنوات دازت وباقا الانتخابات <i>كتدار</i> <i>بنفس</i> الطريقة <u>القديمة</u> ديال التمانينات والتسعينات، الجوقة والزرود والوراق كيتلاحو في الزناقي والشوارع <b>وضرب</b> فيا <u>نضرب</u> فيك، <i>وتعاون</i> معانا <u>ونعول</u> عليك <i>وعطيت</i> الكلمة لفلان، <u>مكاين</u> لا سياسة لا يمين <i>لا</i> يسار كولشي <i>مزاحم</i> في الوسط وباغي يبان وسطي كثر من لاخر، ومكاين <i>لا</i> <u>عقيدة</u> سياسية لا برنامج سياسي حقيقي بتوجه <i>واضح،</i> وهادشي أصلا مكيهمش <u>لأن</u> المصوت <i>مكيعني</i> ليه <u>والو،</u> حنا <i>ماشي</i> ميريكان لي فاش كيعبر <u>الواحد</u> على راسو أنه جمهوري <u>أو</u> ديمقراطي كتفهم <b>مباشرة</b> أنه حامل لمجموعة من القيم <u>والأفكار</u> <u>وكيختالف</u> مع لخريين في <b>عدة</b> نواحي، <u>حنا</u> <b>الأحزاب</b> كثيرة ومنوعة ومع ذلك يمكن تشوفها كلها في حكومة وحدة وهانية، وفي نفس الحكومة تلقاهم كيعرقلو بعضياتهم <u>وشي</u> <u>يعكس</u> لشي <b>والمتضرر</b> <b>طبعا</b> <b>المواطن</b></h3>
  <p>الطريقة <i>باش</i> هاجمين على العدالة <b>والتنمية</b> <i>راه</i> <u>يقدر</u> <b>يكون</b> عندها أثر عكسي، <i>وتقدر</i> تخلي الناس يتعاطفو <i>معاه</i> أو يصوتوا ليه <u>غير</u> ضد وزكارة فهادوك الفاسدين <b>لي</b> باغين يركبو على التجربة الفاشلة <b>في</b> التسيير لي <i>دارها</i> <i>العدالة</i> والتنمية، ولكن في المقابل هوما راه جزء <b>من</b> <b>الفساد</b> ديال <b>هادي</b> عشرات <b>السنين</b> هوما <i>فاسدين</i> من <i>قبل</i> لامبة <b>وغادي</b> يبقاو فاسدين <i>من</i> وراها، والمغاربة <b>أصلا</b> تاوحد <i>مكانو</i> <u>جدودو</u> في <u>الأحزاب</u> <u>أو</u> <b>كيديرو</b> <u>السياسة</u> <i>حنا</i> <b>ناس</b> <u>جداد</u> <i>فهادشي،</i> ولكن <i>بحال</i> الى باقي متوقفين في القرن لي فات، <i>باقا</i> <b>البلطجة</b> <u>والنسف</u> هوما لي خدامين، <i>هاد</i> <u>الشعب</u> لي باغين يبينو لينا شي وحدين انه كيكره العدالة والتنمية هو لي <u>صوت</u> ليها جوج مرات، وحتى <u>الى</u> كرها <i>دابا</i> <u>ماغاديش</u> يحتاج <b>البلطجية</b> يجيشوه أو يعبرو <i>عليه</i></p>
  <p></p>